ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO TVARKOS APRAŠO TVIRTINIMO

2014 m. sausio 30 d. Nr. T-26

Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalimi bei Švietimo ir mokslo ministro 2013 m. gruodžio 19 d. įsakymu Nr. V-1254 patvirtinto Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo (Žin., 2013, Nr. 133-6804) 14 punktu, nusprendžia,

patvirtinti rajono savivaldybės švietimo įstaigų vadovų darbo apmokėjimo tvarkos aprašą (pridedama).

Meras	Juozas Bertašius

PATVIRTINTA

Šakių rajono savivaldybės tarybos

2014 m. sausio 30 d. sprendimu Nr. T-26

RAJONO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO TVARKOS APRAŠAS

I. BENDROSIOS NUOSTATOS

1. Rajono savivaldybės švietimo įstaigų vadovų darbo apmokėjimo tvarkos aprašas (toliau – Aprašas) reglamentuoja vadovų tarnybinio atlyginimo nustatymą, numatytą Švietimo ir mokslo ministro 2013 m. gruodžio 19 d. įsakymu Nr. V-1254 patvirtintame Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos apraše.

2. Aprašas nustato gimnazijų, mokyklos – daugiafunkcio centro, pagrindinių mokyklų, progimnazijos, specialiosios mokyklos, ikimokyklinio ugdymo įstaigų, jaunimo kūrybos ir sporto centro, meno mokyklos ir pedagoginės psichologinės tarnybos vadovų (toliau – vadovai) darbo apmokėjimo sąlygas ir tvarką.

3. Apraše tarnybinių atlyginimų koeficientai nurodomi bazinės mėnesinės algos (toliau – BMA) dydžiais.

II. VADOVŲ DARBO APMOKĖJIMAS

4. Vadovams už darbą mokama Švietimo ir mokslo ministro 2013 m. gruodžio 19 d. įsakymu Nr. V-1254 patvirtintame Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos apraše numatytais koeficientų ribų vidutiniais dydžiais ir papildomais koeficientais. Papildomi koeficientai taikomi :

4.1. Už vadovavimą švietimo įstaigai priklausantiems skyriams (filialams):

4.1.1. pagrindinių mokyklų vadovams už kiekvieną skyrių – 1 BMA;

4.1.2. meno mokyklos bei jaunimo kūrybos ir sporto centro vadovams už kiekvieną filialą – 0,5 BMA.

4.2. Už vadovavimą gimnazijai – 15 procentų.

4.3. Už vadovavimą pedagoginei psichologinei tarnybai ir specialiajai mokyklai – 15 procentų.

4.4. Už vadovavimą mokyklai-daugiafunkciam centrui – 15 procentų.

4.5. Vadovams, kuriems nesuteikta vadybinė kvalifikacinė kategorija, tačiau jie yra įgiję magistro laipsnį – 0,5 BMA.

III. VADOVŲ TARNYBINIO ATLYGINIMO SKYRIMAS

5. Vadovų tarnybinio atlyginimo dydis tvirtinamas rajono savivaldybės tarybos sprendimu, kurį parengia rajono savivaldybės administracijos Švietimo ir sporto skyrius, atsižvelgdamas į šio Aprašo nuostatas.

_________________